Source: https://mplstavro.sk/vseobecne-obchodne-podmienky/
Timestamp: 2019-02-20 08:37:43+00:00
Document Index: 7375745

Matched Legal Cases: ['čl.1', '§ 303', '§7', '§23', 'čl.28', '§34', 'súd ']

Všeobecné obchodné podmienky | Stavebniny MPL Stavro
Tieto Všeobecné obchodné podmienky spoločnosti MPL STAVRO, s.r.o. (ďalej len „VOP“) upravujú základné podmienky realizácie jednotlivých obchodov uskutočnených medzi MPL STAVRO, s.r.o. (ďalej len „predávajúci“) a odberateľom (ďalej len „kupujúci“) , ktorý je uvedený v Rámcovej zmluve.
1.1. Pod obchodom sa v týchto VOP myslí: Predávajúci sa zaväzuje dodávať tovar zo svojho sortimentu, a to podľa objednávok kupujúceho, spĺňajúcich podmienky uvedené v týchto VOP a kupujúci sa zaväzuje tento tovar, a prípadne služby s tovarom spojené, odobrať, riadne potvrdiť odobratie na dodacom liste predávajúceho, a v lehote splatnosti za tento tovar uhradiť kúpnu cenu.
1.2. Každý jednotlivý obchod sa uskutoční na základe záväznej písomnej objednávky potvrdenej kupujúcim. V objednávke kupujúci musí uviesť obligatórne náležitosti objednávky a to:
a. Názov kupujúceho
b. Sídlo kupujúceho
c. IČO, DIČ, IČ DPH (ak je pridelené)
d. Dátum vystavenia objednávky
e. Označenie tovaru
f. Objednané množstvo
g. Miesto a dátum dodania
h. Meno osoby vystavujúcej objednávku za kupujúceho
i. Číselne označenie objednávky
j. Kontaktnú osobu a telefonické spojenie
k. Osobu poverenú a oprávnenú na prevzatie objednávaného tovaru a potvrdenie DL
1.3. Za riadne doručenú objednávku sa považuje objednávka doručená osobne, poštou, faxom alebo elektronickou formou na adresu predávajúceho.
1.4. V osobitných obchodných prípadoch sa objednávka, spĺňajúca všetky náležitosti podľa čl.1 bod 1.3, po dohode s kupujúcim a predávajúcim, nevyžaduje, najmä ak to z praxe v minulosti medzi týmito subjektmi nebolo obvyklé.
1.5. V prípade objednávky neštandardných tovarov si termín dodávky treba potvrdiť. Neštandardný tovar nevykupujeme späť. V prípade zrušenia objednávky sa zmluvné strany dohodli na storno poplatku vo výške 20% z ceny objednávky.
1.6. V prípade vrátenia štandardného tovaru si zákazník ako protihodnotu vyberie tovar z ponúkaného sortimentu a to vo výške 100% sumy vráteného tovaru. Tovar musí vrátiť nepoškodený a v nepoškodenom originálnom balení. V prípade, že si zákazník nárokuje vrátenie hotovosti, predávajúci ma pravo požadovať poplatok vo výške 10% z vrátenej sumy.
2.1. Predávajúci dodá tovar kupujúcemu, ak nie je dohodnuté inak, v mieste svojich predajných miest. Pokiaľ kupujúci požaduje dodanie na inom mieste ako je predajné miesto predávajúceho, uvedie požiadavku na miesto dodania v objednávke. Tovar sa považuje za dodaný v deň jeho odovzdania na prepravu prvému dopravcovi. Ak nie je dohodnuté inak, náklady na dopravu znáša kupujúci.
2.2. Doprava tovaru podľa prílohy č.1. Ak doprava tovaru ide vozidlom dodávateľa v objednávke je nutné uviesť:
A. Miesto vykládky
B. Požadovaný termín dodávky (cca 2-5 dní). Ak v objednávke nebude uvedený termín, termín vyskladnenia si odberateľ upresní v predajni dodávateľa s osobou zodpovednou za dopravu.
C. Spôsob vykladania tovaru.
D. Kontakt na osobu zodpovednú za prevzatie tovaru.
2.3. Vykládka nepaletového tovaru nie je v cene dopravy. Kupujúci je povinný zabezpečiť vykládku tovaru potrebným počtom pracovníkov a technikou. V opačnom prípade je predávajúci oprávnený tento úkon (ručné vyloženie) mu naúčtovať v hodnote 3,00€ s DPH/ za každú načatú štvrťhodinu.2.4. Z
mluvné strany sa zaväzujú, navzájom sa bezodkladne informovať o všetkých rozhodných skutočnostiach s dodávkami tovaru. Najmä sa zaväzujú informovať druhú zmluvnú stranu: formou avíza: o dodaní tovaru, o čase dodania tovaru, a následne o tom, že tovar je dispozícii v dohodnutom mieste, riadne označený a podobne.
2.5. Prevzatie tovaru je odberateľ povinný potvrdiť dodávateľovi na dodacom liste. Ak odberateľ neuvedie do dodacieho listu pri jeho podpisovaní inak, podpísaním dodacieho listu odberateľ potvrdzuje, že dodávateľ dodal tovar v súlade s objednávkou odberateľa a bez zrejmých vád.
2.6. Pokiaľ kupujúci tovar v čase do 5 pracovných dní odo oznámenia o možnosti prevziať si tovar, tovar neprevezme je povinný uhradiť predávajúcemu náklady spojené s uskladnením tovaru a tiež platbu 15,00€ s DPH za každý deň omeškania s prevzatím, inak má predávajúci právo tovar nevydať až do uhradenia uvedených platieb.
2.7. Ak ide o obchod formou priamych dodávok (stavby, rodinné domy, atď.) mimo sídla kupujúceho je kupujúci povinný do 24 hodín doručiť dodací list predavajúcemu.
3.1. Predávajúci je povinný dodať tovar v dohodnutom množstve, v dohodnutej akosti, v dohodnutom vyhotovení, riadne zabalený a vybavený na prepravu, bez akýchkoľvek vád, vrátane právnych. V prípade nedodania tovaru podľa predchádzajúcej vety, kupujúci je povinný bezodkladne podať správu o zistených vadách tovaru a riadne daný stav zdokumentovať. Reklamáciu uplatňuje kupujúci v predajni,v ktorej bol tovar kúpený. Kupujúci nákup preukazuje príslušným dokladom o kúpe, ak ide o výrobok s predĺženou lehotou aj potvrdeným záručným listom. Pri prechodnom zatvorení, príp. zrušení prevádzkarne, sa reklamácie uplatňujú v tej prevádzkarni, ktorá je uvedená na výveske o prechodnom zatvorení, príp. zrušení prevádzkarne. Kupujúcemu sa právo z vád tovaru nemôže priznať, ak predávajúcemu nepodal správu o vadách tovaru bez zbytočného odkladu, po tom čo sa kupujúci o nich dozvedel alebo po tom, čo kupujúci vykonal prehliadku tovaru, ktorú je povinný uskutočniť pri preberaní tovaru.
3.2. Reklamácie nie je možné uplatniť na zle zabudovaný tovar, a na tovar poškodený neodbornou manipuláciou a inštaláciou.
3.3. Ak dôjde k výskytu zjavných chýb tovaru a po splnení podmienok uvedených vyššie, je predávajúci povinný:
A. odstrániť vadu, resp. dodať chýbajúci tovar alebo
B. poskytnúť zľavu z kúpnej ceny.
3.4. Ak sa vyskytne na kúpenom tovare chyba, je kupujúci oprávnený uplatniť právo zo zodpovednosti za chyby tovaru (reklamovať ho). Vedúci predajne alebo poverený pracovník je povinný po preskúmaní rozhodnúť o reklamácií ihneď, v zložitých prípadoch do 3 dní. Do tejto lehoty sa nezapočítava čas potrebný na odborné posúdenie chyby. Zákazník môže reklamovaný tovar doručiť na adresu prevádzkarne alebo ho na požiadanie navštívi pracovník spoločnosti, ktorý u neho uskutoční obhliadku tovaru a posúdi oprávnenosť reklamácie. Vybavenie reklamácie však nesmie trvať dlhšie ako 30 dní. Kupujúci nemá nárok na reklamovanie vád, na ktoré bola poskytnutá zľava a o ktorých ho predávajúci informoval. Pre vysporiadanie nárokov z vád tovaru platia ustanovenia Reklamačného poriadku.
4.1. Zárukou za akosť tovaru preberá predávajúci záväzok, že dodaný tovar bude po určitú dobu, ktorú stanovuje príslušný výrobca stavebných materiálov, spôsobilý na použitie na dohodnutý (inak na obvyklý účel), alebo že si zachová dohodnuté, inak obvyklé vlastnosti.
4.2. Podmienkou uznania reklamácie je, aby bola uplatnená v záručnej dobe. Záručná lehota je spravidla 24 mesiacov odo dňa prevzatia tovaru kupujúcim. Ak má tovar inú záručnú lehotu, je predávajúci povinný vydať kupujúcemu pri predaji riadne vyplnený a potvrdený záručný list, v ktorom sú určené podmienky a rozsah tejto záruky.
4.3. Záručná doba začína plynúť odo dňa dodania tovaru. Zodpovednosť predávajúceho za vady, na ktoré sa vzťahuje záruka na akosť, nevzniká, ak tieto vady boli spôsobené po prechode nebezpečenstvá škody na tovare, a nespôsobil ich predávajúci alebo osoby, s ktorých pomocou predávajúci plnil svoj záväzok. Predávajúci v rámci záruky za akosť nezodpovedá za vady tovaru, ktorý bol:
A. Poškodený mechanicky alebo inak
B. Používaný na iný účel než na aký bol tovar určený
C. Zle uložený alebo používaný v rozpore s usmerneniami predávajúceho
D. Vystavený vplyvu prírodných síl alebo živlov, ktorých intenzita nie je obvyklá pre SR
Predávajúci nezodpovedá za bežné opotrebenie tovaru a prípadné vady vzniknuté v jeho dôsledku
5.1. Kúpna cena za tovar je stanovená, jednotlivo, dohodou zmluvných strán. Ku kúpnej cene pripočíta predávajúci daň z pridanej hodnoty (DPH) v zmysle platnej legislatívy SR. Podkladom pre zaplatenie kúpnej ceny je faktúra, ktorá je vystavená predávajúcim po prechode nebezpečenstva škody na tovare. Všetky ceny sa rozumejú pri odbere v sklade dodávateľa.
5.2. Štatutár kupujuceho uvedený v Rámcovej kúpnej zmluve týmto v zmysle ust.§ 303 a nasl. Obchodného zákonníka v platnom znení, predávajúcemu vyhlasuje, že preberá na seba ručiteľský záväzok, že uspokojí predávajúceho (ako veriteľa) v prípade, že kupujúci (ako dlžník) nebude schopný plniť svoje záväzky z tejto zmluvy.
5.3. Vystavená faktúra bude obsahovať všetky zákonom predpísané náležitosti pre daňový doklad. Za deň zaplatenia platby sa považuje deň pripísania celej platenej sumy na účet predávajúceho alebo príjem do pokladne predávajúceho.
5.4. Predávajúci si vyhradzuje právo, v prípade nedodržania termínu splatnosti zo strany kupujúceho, dofaktúrovať poskytnuté zľavy až do výšky uvedenej v cenníku výrobcov, resp. cenníku predávajúceho.
5.5. Ak je dlžník v omeškaní so splnením peňažného záväzku alebo jeho časti, je povinný platiť z nezaplatenej sumy úrok z omeškania vo výške 0,05% za každý deň omeškania. Kupujúci prehlasuje, že nie je v platobnej neschopnosti, a že neexistujú dôvody, ktoré by mu bránili riadne a včas plniť svoje povinnosti najmä, uhradiť kúpnu cenu v lehote splatnosti. Kupujúci sa zaväzuje informovať predávajúceho, ak sa počas trvania záväzkového vzťahu, dostane do druhotnej platobnej neschopnosti resp. ak mu táto bezprostredne hrozí. Uvedené platí aj pre prípad konkurzu, reštrukturalizácie, likvidácie a nútenej správy.
6.1. Kupujúci a predávajúci si dohodli výhradu vlastníckeho práva a to v tomto zmysle, že vlastnícke právo k predávanému tovaru, na základe Rámcovej kúpnej zmluvy a týchto VOP, prechádza na kupujúceho až úplným zaplatením kúpnej ceny.
7. Nebezpečenstvo škody na tovare
7.1. Nebezpečenstvo škody na tovare prechádza na kupujúceho v čase:
A. Keď prevezme tovar od predávajúceho, alebo
B. Keď neprevezme tovar od predávajúceho včas, v čase, keď mu predávajúci umožní nakladať s tovarom a kupujúci poruší zmluvu tým, že tovar neprevezme.
8.1. Podpisom Rámcovej kúpnej zmluvy kupujúci udeľuje predávajúcemu súhlas so spracovaním osobných údajom podľa §7 ods. 1,2,10 a 12 a §23 zák. Č. 428/2012 Z.z. o ochrane osobných údajov v platnom znení v ekonomických a informačných systémoch predávajúceho.
Informácie o zákazníkoch sú spracovávané v súlade s ustanovením čl.28 nariadenie europskeho parlamentu a rady (EÚ), z 27.apríla 2016 o ochrane fyzických osob při spracúvaní osobních údajov a o voľnom pohybe takýchto údajov, (ďalej len GDPR) a ust.§34 zákona č. 18/2018 o ochrane osobních údajov.
8.2. spracovávanie údajov sa vzťahuje na akúkoľvek operáciu alebo súbor operácií vykonaných na osobných údajoch alebo súboroch osobných údajov, ako je zhromažďovanie, zaznamenávanie, organizácia, uchovávanie, úprava alebo zmena,, vyhľadávanie, konzultácia, používanie alebo iné sprístupňovanie, alebo kombináciou , obmedzením, vymazaním alebo zničením
Pre účely objednania a dodania tovaru podľa objednávky zákazníkom môžu byť spracovné nasledovné údaje zákazníka alebo zástupcov zákazníka meno, priezvisko, titul, e-mailová adresa, poštová adresa, č.OP , ak ide o fyzickú osobu, alebo obchodné meno a sídlo, meno,prezivisko, titul, funkciu, e-mailovú adresu, tel.číslo- ak ide o právnickú osobu .
Kupujúci uzatvorením zmluvy súhlasí so spracovaním a zhromažďovaním osobních údajov v databáze predávajúceho až do doby jeho písemného vyjadrenia nesúhlasu s týmto spracovaním, doručeného na adresu sídla. Osobné údaje kupujúcich predávajúce nepredáva žiadnej ďalšej sobe – výnimku tvoria externí dopravcovia, ktoým sú osobné údaje predávané za účelom doručenia tovaru kupujúcemu.
8.3. Predávajúci môže poskytnúť osobné údaje kupujúceho tretej strane, ak takáto povinnosť vyplýva zo zákona, alebo ak jej to uloží právoplatné rozhodnutie súdu, štátneho organu alebo inej inštitúcie, rozhodnutím alebo žiadosťou, ktorej je v zmysle zákona viazaný.
8.4. Spoločnosť MPL STAVRO s.r.o. a zákazníci sa budú riadiť účinnou legislativou vzťahujúcou sa k ochrane osobních údajov a GDPR s platnosťou od 25.5.2018. MPL STAVRO s.r.o. má v rámci svojej funkcie povinnost:
– zabezpečiť, aby sa osoby oprávnené na spracovanie osobních údajov zaviazali zachovávať mlčanlivosť alebo boli v súlade s príslušnou zákonnou povinnosťou zaviazané k mlčanlivosti
– prijať opatrenia potřebné na rešpektovanie dôvernosti a bezpčenosti spracovania údajov
– vymazať všetky údaje zákazníka po skončení poskytovania služieb súvisiacich so spracovním a odstrániť existujúce kópie, pokiaľ právo EÚ alebo členského štátu nevyžaduje uchovávanie osobních údajov
9.1. Tieto VOP platia na úpravu vzťahov medzi predávajúcim a kupujúcim pri uzatváraní jednotlivých obchodov. VOP platia spolu s Rámcovou zmluvou, v ktorej si zmluvné strany dohodnú najmä splatnosť, kreditný limit, a iné dojednania.
9.2. Pokiaľ tieto VOP alebo Rámcová kúpna zmluva nestanovia inak, správajú sa vzťahu zmluvných strán ustanoveniami Obchodného zákonníka (z.č 513/1991 Zb.z.) a to aj v prípade, ak by sa mali spravovať ustanoveniami Občianskeho zákonníka.
9.3. Pokiaľ sa v týchto VOP alebo v Rámcovej kúpnej zmluve hovorí o dohode, má sa na mysli výlučne dohoda vo forme písomnej.
9.4. Zmluvné strany tejto zmluvy sa dohodli, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy, predložia na rozhodnutie v rozhodcovskom konaní Rozhodcovskému súdu Asociácie rozhodcov, so sídlom v Bratislave, Šoltésovej 14, PSČ: 811 08, zriaďovateľ: Asociácia rozhodcov, IČO: 45747164, sídlom v Bratislave, Šoltésovej 14, PSČ: 811 08. Rozhodcovský súd v konaní postupuje podľa zákona č.244/2002Z.z., Štatútu a Rokovacieho poriadku, ktoré sú zverejnené v Obchodnom vestníku a na internetových stránkach www.rsar.sk. Zmluvné strany sa rozhodnutiu vydanému v rozhodcovskom konaní podriadia s tým, že takého rozhodnutie bude pre zmluvné strany konečné a záväzné.
9.5. Tieto VOP sa v zmysle 273 a nasl. Obchodného zákonníka považujú za všeobecné podmienky pre predaj tovaru zo sortimentu predávajúceho.
V Trenčíne dňa 4.6.2018